Johann Georg od Jägerndorfa
<s>Markgrof Johann Georg od Jägerndorfa (; ; 16. decembar 1577 - 2. mart 1624) bio je njemački plemić, koji je služio kao administrativni biskup Strasbourga od 1592. do 1604. godine, te bio vojvoda Jägerndorfa (Krnova) u Šleskoj od 1607. do smrti.</s>

<s>Rođen uWolmirstedtu, Johann Georg je bio drugi sin izbornog kneza Joachima Friedricha od Brandenburga u Katharina von Brandenburg-Küstrin.</s><s>Kao i svi muški članovi porodice, držao je kurtoaznu titulu markgrofa Brandenburga.</s><s>Zajedno sa bratom Johannom Sigismundom je 1588. godine poslan na studij u Strasbourški univerzitet.</s><s>Tamo su braća, odgojena kao luterani, došli pod uticaj kalvinističkog nauka.</s>

<s>Nakon smrti biskupa Johanna von Manderscheida, protestantska većina u biskupiju Strasbourg je 20. maja 1592. godine izabrala 15-godišnjeg Johanna Georga kao administratora biskupije.</s><s>Ta je odluka za svrhu imala ujediniti sve njemačke protestante iza jedne ličnosti ili porodiuce.</s><s>Katolička manjina je, pak, za biskupa izarbala Charlesa od Lorrainea nasuprot Johannu.</s><s>To je u Strasbourgu dovelo do dvanaestogodišnjeg oružanog sukoba poznatog kao Biskupski rat.</s><s>On je 22. novembra 1604. godine okončan Sporazumom u Hagenauu kojim je Johann Charlesu prepustio biskupiju u zamjenu za financijsku i drugu kompenzaciju.</s>

<s>Godine 1607. je od oca dobio Vojvodstvo Jägerndorf, koje je prije toga pripadalo Georgu Friedrichu od Ansbacha.</s><s>Car Rudolf II, vladar čeških krunksih zemalja u koje je spadao i Jägerndorf, odbio je to prihvatiti tražeći da mu se predaju Beuthen i Oderberg.</s><s>Rudolfovi nasljednici Matija i Ferdinand II su, međutim, od Johanna primili zakletve vjernosti 1611.  i 1617. godine.</s><s>Sva sporna pitanja su riješena 17. maja 1618. godine kada je Johannov posjed nad Jägerndorfom poostao konačan.</s>

<s>Ubrzo nakon toga je u susjednoj Češkoj izbio protestantski ustanak protiv Habsburgovaca.</s><s>Johann se pridružio češkim ustanicima, ali ispočetka nije igrao važnu ulogu u ratu.</s><s>Kada je godine 1620. ustanak skršen, Ferdinand II mu je formalno oduzeo Jägerndof 29. januara 1621. godine.</s><s>Johann je to odbio prihvatiti te se zajedno sa vojskom najamnika nastavio boriti u Šleskoj, a potom se sa svojim snagama priključio transilvanijskom knezu Gaboru Bethlenu u Mađarskoj.</s><s>Sa njime je ostao nakon Nikolsburšjog mira te umro u slovačkom mjestu Levoča.</s>

<s>Izvori</s>

<s>Literatura</s>

<s></s>

<s>Njemačko plemstvo
Biskupi Strasbourga
Kuća Hohenzollern
Biografije, Tridesetogodišnji rat</s>

